Na temelju članka 75. stavka 3. Zakona o sportu („Narodne novine“ broj 141/22) i članka 18. stavka 1. podstavka 27. Statuta Općine Jelenje („Službene novine Primorsko-goranske županije“ broj 33/09, 13/13, 6/16 i 17/17 i „Službene novine Općine Jelenje“ broj 5/18, 11/18, 29/20, 39/21, 43/21-pročišćeni tekst), Općinsko vijeće Općine Jelenje na 13. sjednici održanoj dana 14. lipnja 2023. donosi

**Prve izmjene i dopune Programa javnih potreba u sportu Općine Jelenje za 2023.g.**

**Članak 1.**

U Programu javnih potreba u sportu Općine Jelenje za 2023.g. („Službene novine Općine Jelenje“ broj 51/22; u daljnjem tekstu – Program), članak 3. mijenja se i glasi:

„Ovaj Program će se realizirati putem financiranja športskih klubova i njihovih aktivnosti te uređenja sportskih objekata u ukupnom iznosu od 158.366,00 eura.“

**Članak 2.**

Članak 4. Programa mijenja se i sada glasi:

„Financiranje javnih potreba u sportu putem ovog programa provesti će se kako slijedi:

|  |  |  |
| --- | --- | --- |
| **VRSTA RASHODA/IZDATAKA** | **IZNOS (EUR)** | **IZVOR** |
| 1. Potpore udrugama u sportu | 72.998,00 | opći |
| 1. Nagrađivanje sportaša | 1.460,00 | opći |
| 1. Kapitalni projekt uređenja terena za košarku | 13.272,00 | pomoći - poticajne mjere |
| 1. Kapitalni projekt led rasvjeta na nogometnom igralištu Rječina | 67.982,00 | vlastiti, pomoći - poticajne mjere i dr |
| 1. Nabava sportske opreme | 2.654,00 | opći |
| **UKUPNO** | **158.366,00** |  |

„

**Članak 3.**

Članak 6. Programa mijenja se i sada glasi:

„Program javnih potreba u sportu financirat će se od općih prihoda i primitaka u iznosu od 77.112,00 eura, dok će se kapitalni projekti financirati iz ostalih izvora: vlastitih izvora u iznosu od 37.456,00 eura, pomoći – poticajne mjere u iznosu od 26.544,00 eura i prihoda od prodaje ili zamjene nefinancijske imovine u iznosu od 17.254,00 eura.“

**Članak 4.**

Ove izmjene Programa stupaju na snagu osmog dana od dana objave u „Službenim novinama Općine Jelenje“.

KLASA:024-04/23-01/4

URBROJ:2170-20-03-03/09-23-9

Dražice, 14. lipnja 2023.

PREDSJEDNICA OPĆINSKOG VIJEĆA

OPĆINE JELENJE

Izabela Nemaz